Σχεδιασμός και ανάπτυξη λογισμικού προσομοίωσης για τη διδακτική της ορολογίας του θεματικού πεδίου του ξενοδοχειακού τουρισμού
Creators: name: Τζοτζαδίνη, Άννα Γεωργίου
Publisher: name: Aristotle University of Thessaloniki
Year: 2019
Subjects: subject: Ορολογία
subject: Τουρισμός
subject: Νέες τεχνολογίες
subject: Terminology
subject: Tourism
subject: FOS: Economics and business
subject: Simulation

description: Ο τουρισμός αποτελεί ένα από τα σημαντικότερα κοινωνικοοικονομικά φαινόμενα στην Ελλάδα, καθώς σημειώνει θεαματική πρόοδο και εξέλιξη. Το θεματικό πεδίο του ξενοδοχειακού τουρισμού επιλέχθηκε λόγω της μεγάλης άνθισης που γνωρίζει στην Ελλάδα, αλλά και της έλλειψης καταρτισμένου προσωπικού προκειμένου να στελεχωθούν οι διάφορες ξενοδοχειακές μονάδες της χώρας. Συγκεκριμένα, πραγματοποιήθηκε σχεδιασμός και ανάπτυξη μιας προσομοίωσης ξενοδοχειακού περιβάλλοντος, ώστε η διδακτική της ορολογίας και κατ’ επέκταση της γλώσσας να γίνει με τρόπο πολυμεσικό, πολυτροπικό και διαδραστικό. Μέχρι τώρα, η τεχνική της προσομοίωσης δεν χρησιμοποιείται ευρέως στον τομέα της εκπαίδευσης, ενώ κερδίζει καθημερινά έδαφος στον τομέα των επιχειρήσεων. Από την άλλη πλευρά, οι εκπαιδευόμενοι στον τουρισμό και συγκεκριμένα στον ξενοδοχειακό τουρισμό είτε δεν επιλέγουν την παραδοσιακή διδασκαλία της γλώσσας, είτε τη βρίσκουν αναποτελεσματική για τη δική τους περίπτωση. Έτσι, κρίθηκε σκόπιμος ο σχεδιασμός ενός λογισμικού προσομοίωσης προκειμένου να ανταποκριθεί στις μαθησιακές ανάγκες του προσωπικού των ξενοδοχειακών μονάδων. Με αυτόν τον τρόπο, θα ενισχύαμε τη γνώση δίνοντας έμφαση στη λειτουργική χρήση της γλώσσας. Καθώς, λοιπόν, οι εργαζόμενοι στον ξενοδοχειακό κλάδο καλούνται να προσαρμοστούν στα νέα γλωσσικά αλλά και τεχνολογικά δεδομένα, καταρτίσαμε σενάρια βασισμένα στην εργασιακή τους καθημερινότητα. Το λογισμικό που χρησιμοποιήθηκε είναι το iSpring Talkmaster, ενώ καταρτίστηκε και λημματολόγιο που εμπεριέχει όλη την ορολογία που πρέπει να διδαχθεί. Πρόκειται για μια ευέλικτη προσέγγιση, καθώς οι εκπαιδευόμενοι μπορούν να επιλέξουν όποια εκδοχή του σεναρίου επιθυμούν, ενώ μπορούν να επαναλάβουν το ίδιο σενάριο πολλές φορές, δοκιμάζοντας νέες διαδρομές. Με αυτόν τον τρόπο, οι εκπαιδευόμενοι μπορούν να βελτιώσουν όχι μόνο το γλωσσικό τους επίπεδο αλλά και τις επικοινωνιακές τους δεξιότητες.
description: Tourism is one of the most important socioeconomic phenomena in Greece, as it shows dramatic progress and development. The thematic field of hotel tourism was chosen not only due to the great boom tourism experiences in Greece, but also due to the lack of qualified and experienced personnel to meet the requirements of the various hotel units all over the country. More specifically, a simulation software tool has been designed and developed so that teaching of hotel terminology can be multimodal and interactive. Until now, the simulation technique is not widely used in the field of education, while it is gaining ground in the business sector day by day. On the other hand, trainees in tourism, and particularly in hotel tourism, either do not choose traditional language teaching or find it ineffective in this case. Thus, designing a simulation software was considered to be ideal so as to meet the learning needs of hotel staff. That way, we would strengthen knowledge emphasizing on the functional use of language. As employees in the hotel industry are being asked to adapt to the new language and technology, we have developed scenarios based on their daily routine. The software used is iSpring Talkmaster, while a list of terms and their returns in Greek was prepared, together with examples of their use, suitable for presenting the basic terminology "in use" in its scope. This is a flexible approach, as trainees can choose any scenario they want and they can repeat the same scenario as many times as they wish to, testing new routes. This way, trainees can improve not only their linguistic level but also their communication skills.